stanford-oval/wikipedia huggingface dataset:
רבקה

ערך זה עוסק בדמות מקראית, אשתו של יצחק. אם התכוונתם למשמעות אחרת, ראו .
| --- | --- |

רבקה מאת בנג'מין וסט, 1775
 לידה:  חרן
 פטירה:  כנען
 מקום קבורה:  מערת המכפלה 
 אב:  בתואל 
 בן או בת זוג:  יצחק 
 צאצאים:  עשיו, יעקב 
 מספר צאצאים:  2
 
וְהָיָה הַנַּעֲרָ אֲשֶׁר אֹמַר אֵלֶיהָ הַטִּי נָא כַדֵּךְ וְאֶשְׁתֶּה וְאָמְרָה שְׁתֵה וְגַם גְּמַלֶּיךָ אַשְׁקֶה אֹתָהּ הֹכַחְתָּ לְעַבְדְּךָ לְיִצְחָק וּבָהּ אֵדַע כִּי עָשִׂיתָ חֶסֶד עִם אֲדֹנִי.

— בראשית, כ"ד, י"ד
 רבקה משקה את עבד אברהם ואת גמליו (אלכסנדר קבנל, 1883)
רבקה אוחזת בחבל ובכד מים. ריפרודוקציה לציור של הנרי רילאנד, 1904–1908
רִבְקָה היא דמות מקראית המופיעה בספר בראשית, השנייה בארבע האמהות של עם ישראל. בתו של בתואל ואחות לבן הארמי, אשתו של יצחק, אם יעקב ועשו. אביה של רבקה היה בנו של נחור אחי אברהם, מכאן שאביה של רבקה היה בן דודו של יצחק.
המקור העיקרי לידע על רבקה הוא המסופר בספר בראשית, ומדרשי חז"ל העוסקים בסיפורים אלה. רבקה נזכרת במקרא בשמה 30 פעמים, מספר האזכורים הקטן ביותר מבין האמהות בספר בראשית. לאחר מותה, נקברה רבקה במערת המכפלה, שם נקברו, מלבד רחל, כל אבות ואמהות האומה. לפי האגדה, הייתה רבקה בת 133 שנים במותה.
שמה של רבקה נגזר מלשון 'מרבק', שפירושו מקום פיטום העגלים, או דישת העגלים.
רבקה ועבד אברהם

אברהם הזקין ועוד לא מצא אישה לבנו יצחק, לכן שלח את עבדו אל משפחתו בחרן כדי למצוא ליצחק אישה שם ולוודא שלא יישא אשה כנענית. שמו של העבד אינו מצוין, אולם לפי מדרשי חז"ל הוא אליעזר.
עבד אברהם לקח בצידתו מתנות רבות ויקרות כדי להעניק לכלה המיועדת ויצא אל ארם נהריים כדי למלא את מבוקשו של אדונו, עד שהגיע לחרן בשעות הערב. הוא חיפש מקום שבו יוכל ללון, לאכול ולשתות, ולכן חיכה ליד הבאר שמחוץ לעיר. הוא חיכה דווקא שם משום שרצה לראות מי תהיה האשה שתסכים להשקות אותו ואת גמליו, ואותה אשה גומלת חסדים, כך התנה עם האל, היא האשה הראויה שהועיד האל ליצחק בן אברהם גומל החסדים.
טרם כילה לומר את מבוקשו לאלוקיו, הגיעה אל הבאר אשה טובת מראה ושמה רבקה, בת בתואל, אחיינו של אברהם. העבד ביקש ממנה "הַגְמִיאִינִי נָא מְעַט מַיִם מִכַּדֵּךְ", והאישה השיבה "שְׁתֵה אֲדֹנִי...גַּם לִגְמַלֶּיךָ אֶשְׁאָב עַד אִם כִּלּוּ לִשְׁתֹּת". לפני הפגישה התפלל העבד לדעת מיהי האישה המיועדת ליצחק באמצעות בקשתו למים ותגובתה של האישה המיועדת באספקת מים לו ולכל גמליו. אולם כאשר פגש את רבקה וביקש לשתות, השיבה רבקה כי אף תשאב מים עד שישתו כולם, הוא וכל גמליו.
לאחר שקיבל תשובה זו, ידע שזו האישה המתאימה להיות אשתו של יצחק. כאות תודה, הוא נתן לה "נזם זהב בקע משקלו ושני צמידים על ידיה עשרה זהב משקלם".
רבקה ועבד אברהם > רבקה ובני ביתה

רבקה חזרה לביתה וסיפרה לבני משפחתה את שאירע ליד הבאר. אחיה, לבן, שראה את תכשיטיה של אחותו רץ החוצה כדי להזמין את עבד אברהם ואנשיו וגמליהם להתארח אצלם. בפני בני ביתה של רבקה, סיפר העבד כי התפלל בדרך שהנערה המיועדת תאמר "שתה וגם לגמליך אשאב" ואילו רבקה ענתה לו "שתה וגם גמליך אשקה". כלומר, אליעזר מספר שהוא כביכול הגזים בתפילתו וביקש אישה טובת לב מאוד, אך באמת אפילו שהיא רק נתנה לו ולגמליו לשתות הדבר הוכיח שהיא טובת לב וגומלת חסדים. אפשר לנחש שלא רצה לומר שרבקה הלכה לשאוב מים לכל גמליו היות שזה דרש מאמץ גדול וזמן רב, ואם יאמר זאת להוריה הם בוודאי לא ירצו שהיא תינשא ליצחק.
לאחר שהסביר עבד אברהם לבני ביתה של רבקה על אדוניו ומטרת בואו, הם הסכימו לתת את רבקה ליצחק בתנאי שרבקה תסכים, באומרם "נקרא לנערה ונשאל את פיה". רבקה הסכימה להשתדך עם יצחק ולצאת מיד לדרך עם מינקתה. לפני יציאתה, בירכו אותה בני ביתה: "אחותנו את, היי לאלפי רבבה, ויירש זרעך את שער שונאיו".
רבקה ועבד אברהם > הגעת רבקה לכנען

לאחר שהגיעו עבד אברהם, רבקה ומינקתה לארץ כנען, ובאו לארץ הנגב אשר שם ישב יצחק, ירדה רבקה מעל הגמל, והתכסתה בצעיף. יצחק הביא אותה לאוהל שבו נפטרה אמו שרה, ושם נשא אותה לאישה.
רבקה ובניה

כמו שרה לפניה ורחל אחריה, הייתה בתחילה רבקה עקרה. לאחר שיצחק התפלל לאלוהים, אלוהים נעתר לתפילתו ורבקה הרתה (בראשית כ"ה, כ"א). רבקה סבלה מהתרוצצות העוברים בבטנה ופנתה לאלוהים שבישר לה: "שני גויים בבטנך, ושני לאומים ממעייך יפרדו" (גויים=עמים). ואכן, רבקה ילדה תאומים, לאחד קראה יעקב, והוא גדל להיות אבי שבטי ישראל, ולשני קראה עשו, והוא גדל להיות אבי האדומים.
האגדה היהודית מספרת על רבקה בעת הריונה: ”בשעה שהייתה עומדת על בתי כנסיות ובתי מדרשיות, יעקב מפרכס לצאת; ובשעה שהייתה עוברת על בתי עבודת כוכבים, עשו רץ ומפרכס לצאת.” (בראשית רבה, ס"ג)
לאחר שגדלו בניה של רבקה, היא אהבה יותר את יעקב, משום שהיה "איש תם יושב אוהלים", ואילו יצחק אהב יותר את עשו, "כי ציד בפיו".
רבקה ובניה > גנבת הברכות

רבקה לא הסתפקה בכך שיעקב קנה את הבכורה מעשו בנזיד העדשים, אלא רצתה שבהתאם לכך הוא יקבל גם את הברכה של יצחק (שתכנן לתת אותה לעשו, בנו הגדול), שכן מקומו של הבכור ביחס לאחיו אז היה כממשיך דרכו של אביו ואחראי על נכסיו. כאשר חש יצחק (שלא ידע מאומה ממכירת הבכורה) שהוא עומד למות, ביקש מעשו: "הביאה לי ציד ועשה לי מטעמים ואוכלה ואברככה לפני ה'". כאשר רבקה שמעה זאת, היא אמרה ליעקב, על אף חששותיו, שיתחפש לעשו, והיא בינתיים שחטה למענו גדי עזים, והכינה לאביו מטעמים שהוא אוהב.
כאשר יעקב העמיד פנים שהוא עשו (בעת שעשו הלך לצוד טרף לאביו), הצליח, חרף ניסיונותיו של יצחק לגלות האם הוא אכן עשו, לקבל את ברכת אביו. לאחר שעשו חזר, כעס מאוד ותכנן להורגו, ולכן רבקה שלחה את יעקב ללבן אחיה, כדי שיסתתר שם.
תולדות רבקה

לתולדות רבקה יש שתי גרסאות:
רש"י עושה חשבון ומסיק כי יצחק אבינו נשא את רבקה בהיותה בת 3 שנים.
סדר עולם רבא, פרקים א' וב': יצחק אבינו נשא את רבקה בהיותה בת 14 שנה.
| המאורע | המועד והמקום | פירוש רש"י | סדר עולם רבא |
| --- | --- | --- | --- |
| לידת רבקה | "שהרי כשבא אברהם מהר המוריה נתבשר שנולדה רבקה, ויצחק היה בן שלשים ושבע שנה" (רש"י כ"ה, כ') |  |  |
| נישואיה של רבקה | "וַיְהִי יִצְחָק בֶּן-אַרְבָּעִים שָׁנָה בְּקַחְתּוֹ אֶת-רִבְקָה בַּת-בְּתוּאֵל הָאֲרַמִּי מִפַּדַּן אֲרָם אֲחוֹת לָבָן הָאֲרַמִּי לוֹ לְאִשָּׁה" ("ה, כ') | רבקה בת 3 | רבקה בת 14 |
| לידת יעקב ועשו | "שבתשרי נולדו אבות" (מסכת ראש השנה, י"א, א) | בת 23 | בת 34 |
| מכירת הבכורה | ביום פטירת אברהם | בת 38 | בת 49 |
| הברכה ליעקב ולעשו | "אמר רבי יהושע בן קרחה: אם מגיע אדם לפרק אבותיו ידאג חמש שנים לפניהם וחמש לאחר כן, ויצחק היה בן מאה עשרים ושלש" (רש"י, כ"ז, ב') | בת 86 | בת 97 |
| מיתת רבקה | לפי יום פטירתה של דבורה מנקת רבקה, ואילו הכתוב אינו מציין את יום מותה של רבקה אימנו. חז"ל מציינים שדבורה ורבקה אימנו נפטרו באותו יום | בת 122 | בת 133 |
לפי דעה אחרת, רבקה הייתה בת 10 בעת נישואיה.
ראו גם

עץ משפחה של דמויות מקראיות - מתרח ועד שלמה
אליעזר ורבקה (1929-1906) תבליט מאת משה מורו
לקריאה נוספת

מנחם פרי, "רבקה וחתנה העבד, והקואליציה של אלוהים עם הנשים בסיפור המקראי", אלפיים, קובץ 29, 2005.
נורית גוברין, "ו'יתרוצצו הבנים בקרבה': רבקה בתנ"ך ובספרות", 'קריאת הדורות - ספרות עברית במעגליה', כרך ג', הוצאת כרמל, 2008.
עדין שטיינזלץ, ‏נשים במקרא, סדרת אוניברסיטה משודרת, בהוצאת משרד הביטחון – ההוצאה לאור, 1983, פרק ג' - "רבקה - הכבשה הלבנה במשפחה", עמ' 22–29.
גלפז-פלר, פנינה, ויולד –יחסי הורים בסיפור ובחוק המקראי, ירושלים: כרמל, 2006, עמ' 153–159.
יאיר זקוביץ ואביגדור שנאן, לא כך כתוב בתנ"ך, תל אביב: ידיעות ספרים, 2004. עמ' 138–144, 212–218.
יאירה אמית, "ולמה נתעקרו האימהות". בתוך: רביצקי, רות (עורכת), קוראות מבראשית - נשים ישראליות כותבות על נשות ספר בראשית, תל אביב: משכל, 2008. עמ' 127–137.
עליזה שנהר-אלרעי, קוראת במקור: על אגדות עתיקות וחדשות, הוצאת פרדס, 2016, הפרק "נקרא לנערה ונשאלה את פיה", עמ' 11–45.
Ghost Hunters

| --- | --- |

 סוגה:  תוכנית מציאות 
 ארץ מקור:  ארצות הברית 
 שפות:  אנגלית 
 מספר עונות:  16
 מספר פרקים:  251 (בנוסף ל-12 פרקי ספיישל)
 הפקה
 חברת הפקה:  Pilgrim Media Group 
 הפצה:  NBC יוניברסל 
 אורך פרק:  60 דק' 
 שידור
 רשת שידור:  Syfy 
 תקופת שידור מקורית:  6 באוקטובר 2004 – 2016 
 קישורים חיצוניים
 www.scifi.com/ghosthunters/
 דף התוכנית ב-IMDb
 
Ghost Hunters (בתרגום חופשי לעברית: ציידי רפאים) היא סדרת טלוויזיה אמריקאית. הסדרה המקורית שודרה מ-6 באוקטובר 2004 עד 26 באוקטובר 2016 בערוץ Syfy.
התוכנית עוקבת אחר צוות חוקרי תופעות על-טבעיות החוקרים מיקומים שונים אשר לכאורה רדופים. החוקרים משתמשים בעקבות כך במגוון מכשירים אלקטרוניים, כגון גלאי EMF, מדי חום דיגיטליים, מצלמות ראיית לילה ומקליטי אודיו, על מנת לזהות ולתעד כל פעילות על-טבעית שהתרחשה במקום במהלך לילה אחד.
התוכנית המקורית שודרה במשך 11 עונות וכללה בסך הכל 230 פרקים ו-10 פרקי ספיישל. בשנים 2019 ו-2020 הופקו שתי עונות נוספות של הסדרה עבור ערוץ A&amp;E. עונה נוספת של הסדרה הופקה בהמשך עבור ערוץ Discovery+, אשר שודרה במהלך 2021. העונה ה-15 והעונה ה-16 של הסדרה שודרו בערוץ ה־Travel Channel בשנים 2022 ו-2023.
הצלחת התוכנית תרמה רבות לעלייה בהתעניינות של הציבור בתופעות על-טבעיות.
פורמט

פרקי התוכנית עוקבים אחר צוות של חוקרי תופעות על-טבעיות במהלך תהליך החקירה השיטתי שלהם של מיקומים שונים, אשר לכאורה רדופים. כל פרק מתחיל עם ההיכרות עם המיקום אותו הם חוקרים באותו הפרק, בו הצופים לומדים על ההיסטוריה של המיקומים והדיווחים אודות התופעות העל-טבעיות שלכאורה התרחשו בו. לעיתים רבות החלק הזה של התוכנית כולל גם ראיונות עם עדי ראייה, או עם הבעלים של הנכס, אשר מתארים את מה שחוו וראו.
בהמשך צוות התוכנית בדרך כלל מתלווים לבעלי הנכס כאשר הם מסתובבים ברחבי המיקום אותו יחקרו, בעודם מתכננים כיצד והיכן ימקמו ציוד כגון מצלמות, מקליטי אודיו וגלאי EMF.
לאחר מכן צוות התוכנית מתחיל בפועל את חקירת המבנה, לרוב לאחר רדת החשיכה. חברי הצוות נוהגים להתפצל וכל אחד מתמקם באזורים שונים במבנה. לאורך הלילה צוות התוכנית לעיתים רבות מפנים שאלות שונות אל ה"רודפים" את המקום, בתקווה ללכוד במכשירי ההקלטה תגובות שונות לשאלותיהם. השימוש במצלמות ראיית לילה מאפשר לצוות לתעד באופן חזותי תופעות חריגות שונות, בעוד שגלאי ה-EMF והמצלמות התרמיות משמשים לזיהוי תנודות אנרגיה ושינויים בלתי מוסברים בטמפרטורה. החלק הזה של התוכנית מוצג לרוב באופן מותח יחסית בעוד צוות החוקרים מגיב בזמן אמת לכל אירוע חריג.
לאחר החקירה, הצוות עובר על כל הנתונים שנאספו, מנתח את הקלטות האודיו והווידאו ומנסה למצוא כל עדות לתופעות על טבעיות. הממצאים שלהם בדרך כלל מוצגים לאחר מכן לבעל הנכס שהזמין במקור את הצוות לחקירה.
צוות התוכנית

אישים בולטים בצוות התוכנית לאורך השנים:
ג'ייסון האוס - אחד מהחוקרים הראשיים בתוכנית. (2004 עד 2016, 2021–הווה)
גרנט ווילסון - היה אחד מהחוקרים הראשיים בתוכנית. (2004 עד 2012, בתפקיד אורח ב-2014, 2019 עד 2020)
סטיב גונסאלבס - אחד מהחוקרים הראשיים בהווה. היה המנהל הטכני של הצוות אשר היה אחראי על ההקמה והמעקב אחר הנתונים שנאספים באמצעות הציוד האלקטרוני בו הצוות משתמש במהלך החקירות השונות. (2004–2016, 2021–הווה)
דייב טנגו - המנהל הטכני של הצוות בהווה (2005–2016, 2021–הווה)
שרי דבנדטי - חוקרת (2016, 2021-הווה)
תוכניות ספין-אוף

ההצלחה של הסדרה הובילה לפיתוח של מספר תוכניות ספין-אוף:
Ghost Hunters International - ספין-אוף שהתמקד בעיקר בחקירות של מיקומים הנמצאים מחוץ לארצות הברית, על ידי צוות חוקרים חדש.
Ghost Hunters Academy - ספין-אוף בו אנשים שונים, חובבי תופעות על-טבעיות, התחרו על האפשרות להצטרף לצוות החוקרים של הסדרה המקורית.
Ghost Nation - סדרה בהשתתפות חברי הצוות המקוריים, ג'ייסון האוס, סטיב גונסאלבס ודייב טנגו.
ראו גם

ציד רוחות רפאים
אני אוהב כסף

| --- | --- |

 סוגה:  תוכנית מציאות 
 יוצרים:  Cris Abrego 
 מנחים:  קרייג ג'קסון 
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  41 
 הפקה
 חברת הפקה:  51 Minds Entertainment 
 הפצה:  אנדמול 
 אורך פרק:  42 דק' 
 שידור
 רשת שידור:  VH1 
 תקופת שידור מקורית:  6 ביולי 2008 – 1 בדצמבר 2010 
 קישורים חיצוניים
 אתר רשמי
 דף התוכנית ב-IMDb
 
אני אוהב כסף (באנגלית: I Love Money) היא סדרת מציאות אמריקאית שמשודרת בערוץ VH1, ספין אוף של הסדרות: "טעם האהבה", "בית ספר לנימוסים", "אני אוהב את ניו יורק", "רוק של אהבה", "הזדמנות אמיתית של אהבה", "עבור האהבה של ריי ג'יי", "דייזי של אהבה" ו"מייגן רוצה מיליונר".
עד כה היו 4 עונות, אך העונה ה-3 בוטלה בגלל רצח והתאבדות של אחד המתמודדים שהשתתפו בעונה זו.
שתי העונות הראשונות צולמו בHuatulco, מקסיקו והעונות השלישית והרביעית צולמו בManzanillo, מקסיקו. היו שמועות על עונה חמישית, אך מעולם לא קרו.
שידור התוכנית

| עונה | תחילת העונה | סיום העונה | תוכנית האיחוד | מנצח | מקום שני ומקום שלישי | מספר מתחרים | מספר פרקים |
| --- | --- | --- | --- | --- | --- | --- | --- |
| עונה ראשונה | 6 ביולי 2008 | 5 באוקטובר 2008 | 12 באוקטובר 2008 | ניקול אלכסנדר Hoopz | ג'ושוע גלנדר Wihteboy | 17 | 14 |
| עונה שנייה | 2 בפברואר 2009 | 4 במאי 2009 | 10 במאי 2009 | אנג'לה פיטס "Myammee" | ג'ורג' ווישרברג "Tailor Made"& קוואם סמאלס It | 19 | 15 |
עונה שלישית: בוטלה
| עונה רביעית | 16 בספטמבר 2010 | 1 בדצמבר 2010 | לא הייתה | מינדי הייל | כריס קאס Brooklyn& קמיל לאיי Hot Wings | 18 | 12 |
דן איינבינדר

דן איינבינדר (נולד ב-16 בפברואר 1989) הוא כדורגלן ישראלי המשחק בעמדת הקשר בהפועל חדרה.
קריירה

נולד וגדל ביישוב נווה אילן שבהרי ירושלים בהמשך ילדותו עבר לגור במבשרת ציון. הוא החל את דרכו בקבוצת הנוער של בית"ר ירושלים, עמה זכה בדאבל בעונת 2006/2007. בעונה הבאה הפך לשחקן הרכב בקבוצת הנוער, עמה זכה באליפות ליגת העל לנוער. בעונת 2008/2009 חתם על חוזה לארבע עונות במדי הקבוצה הבוגרת, וצבר שלוש הופעות במדי הקבוצה במהלך העונה. בעונת 2010/2011 זכה למקום קבוע בהרכב של הקבוצה. ב-3 בספטמבר 2012 חתם לשלוש שנים בעירוני קריית שמונה, ששילמה תמורתו 1.3 מיליון ש"ח. בעונה אחת בקבוצה כבש שני שערים ב-29 הופעות ליגה, והוסיף שני שערים בגביע המדינה. בתום העונה העפיל עם הקבוצה לגמר הגביע הראשון בתולדות המועדון, ופתח בהרכב בהפסד להפועל רמת גן בבעיטות הכרעה.
ב-9 ביוני 2013 עבר למכבי תל אביב שהעבירה תמורתו את תמיר כחלון וגיא חיימוב לקריית שמונה. ב-6 באוגוסט 2013 ערך את הופעת הבכורה שלו במדי הקבוצה במשחק הבית במסגרת מוקדמות ליגת האלופות נגד קבוצת פ.צ. בזל השווייצרית כאשר עלה כמחליף בדקה 74. בעונתו הראשונה בקבוצה כבש שער אחד ב-26 הופעות בליגה, וזכה עמה באליפות. בתחילת עונת 2014/2015 נפצע בכף רגלו במשחק במוקדמות ליגת האלופות וחזר לשחק רק באמצע חודש דצמבר. איינבינדר שותף בעשרה משחקי ליגה בעונה זו, ובסופה זכה עם הקבוצה באליפות נוספת, וכן זכה עמה בגביע המדינה (פתח בהרכב בניצחון 6–2 על הפועל באר שבע במשחק הגמר) ובגביע הטוטו 2014/2015.
ב-8 בספטמבר 2015 שוחרר ממכבי תל אביב, וב-4 באוקטובר 2015 חזר למועדון נעוריו בית"ר ירושלים, וחתם לעונה אחת. ב-30 במאי 2016 חתם לעונה נוספת ומונה לקפטן הקבוצה.
ב-25 במאי 2017 חתם לשלוש עונות בקבוצת הפועל באר שבע. ב-12 ביולי 2017 ערך את הופעתו הראשונה במועדון, וכבש את שער הבכורה שלו, בניצחון 1–2 על בודפשט הונבד במסגרת מוקדמות ליגת האלופות. בליגה כבש שלושה שערים בעונת 2017/2018, ובסופה זכה עם הקבוצה באליפות.
ב-14 בספטמבר 2018 חזר לבית"ר ירושלים, וחתם לשלוש שנים במועדון. בעונת 2018/2019 כבש ארבעה שערי ליגה, ובעונת 2019/2020 כבש שער אחד. בהמשך לא נכלל בסגל הקבוצה, וב-5 בנובמבר 2020 שוחרר מהמועדון.
ב-1 בינואר 2021 חתם לעונה וחצי בהפועל תל אביב. ב-24 בינואר 2021 ערך את הופעת הבכורה שלו במועדון, כשפתח בהרכב במשחק נגד הפועל חיפה, שהסתיים בתוצאה 2–2. בסיום אותה העונה העפיל עם הקבוצה לגמר גביע המדינה, בו פתח בהרכב בהפסד הפועל 1–2 למכבי תל אביב לאחר הארכה. ב-30 באוגוסט 2021 האריך את חוזהו בקבוצה בשנה אחת, עד 2023.
ב-8 באוקטובר 2024 חתם בהפועל חדרה.
ביוני 2023 זכה בפרס "שער שוויון" לספורטאים פעילים המעורבים בחברה.
קריירה > נבחרת ישראל

לאיינבינדר חמש הופעות בנבחרת הנוער של ישראל. באוגוסט 2016 זומן לראשונה לסגל הנבחרת הבוגרת למשחקי מוקדמות מונדיאל 2018. ב-6 באוקטובר ערך את הופעת הבכורה שלו במדי הנבחרת, כשעלה כמחליף בניצחון 2–1 על נבחרת מקדוניה במסגרת מוקדמות מונדיאל 2018. בהופעתו השנייה כבש את שער הבכורה שלו בנבחרת, בניצחון 3–0 על נבחרת אלבניה.
תארים

גביע המדינה: 2008/2009
גביע הטוטו: 2009/2010, 2019/2020
אליפות: 2013/2014, 2014/2015
גביע המדינה: 2014/2015
גביע הטוטו: 2014/2015
אליפות: 2017/2018
אלוף האלופים: 2017
הערות שוליים

↑  נדב צנציפר, מפגש עם האקסית הטרייה: איינבינדר חוזר לירושלים, באדום, באתר ynet, 26 בינואר 2021
↑  סוכמה העברת דן איינבינדר, באתר מכבי תל אביב, 9 ביוני 2013
↑  איינבינדר סובל מסדק בכף רגל ימין, באתר הרשמי של מכבי תל אביב
↑  גיא בן זיו, ‏בית"ר הודיעה: דן איינבינדר שוחרר מהקבוצה, באתר ONE‏, 5 בנובמבר 2020
↑  מאור רחמני, ‏איינבינדר חתם בהפועל תל אביב: זמן לעבוד קשה, באתר ONE‏, 1 בינואר 2021
↑  נדב צנציפר, נשאר אדום: דן איינבינדר חתם לעונה נוספת בהפועל ת"א, באתר ynet, 30 באוגוסט 2021
↑  רענן ברנובסקי‏, דן איינבינדר חתם בהפועל חדרה: "עוד נכונו לנו ימים יפים", באתר וואלה, 8 באוקטובר 2024
↑  לינוי אשרם, דן איינבינדר וקארין סנדל זכו בפרס "שער שוויון", באתר ynet, 25 ביוני 2023
↑  תומר לוי, ‏הנבחרת מתחדשת: אצילי, מוגרבי וגולסה זומנו לסגל, באתר ערוץ הספורט, 26 באוגוסט 2016
המתמחה (תכנית מציאות)

| --- | --- |

 סוגה:  תוכנית מציאות 
 יוצרים:  מארק ברנט 
 מנחים:  דונלד טראמפ 
 שחקנים:  דונלד טראמפ   ארנולד שוורצנגר   George H. Ross   ביל רנסיק   Trace Adkins   Carolyn Kepcher   אומרוסה מניגולט   דונלד טראמפ ג'וניור   סטיבן בולדווין   איוונקה טראמפ   אריק טראמפ
 ארץ מקור:  ארצות הברית  ארצות הברית
 שפות:  אנגלית 
 מספר עונות:  15 
 מספר פרקים:  192
 הפקה
 מפיקים בפועל:  דונלד טראמפ, מארק ברנט 
 חברת הפקה:  טראמפ הפקות
 הפצה:  פרימנטל 
 מוזיקה:  The O'Jays 
 שידור
 רשת שידור:  NBC 
 תקופת שידור מקורית:  8 בינואר 2004 – 13 בפברואר 2017 
 קישורים חיצוניים
 www.nbc.com/the-apprentice/
 דף התוכנית ב-IMDb
 
המתמחה (באנגלית: The Apprentice) היא תוכנית מציאות אמריקנית ששודרה ברשת NBC החל משנת 2004. מנחה ומפיק התוכנית בגרסת הסלבריטי, בעונתה האחרונה ב-2017, היה מושל קליפורניה לשעבר, ארנולד שוורצנגר. לפניו, ובמשך שנים רבות, מי שהיה הכי מזוהה עם הובלת התוכנית (בגרסתה המקורית ובגרסת הסלבריטי) היה דונלד טראמפ, יזם בנייה, איש עסקים, מיליארדר, ומאוחר יותר גם נשיא ארצות הברית.
היסטוריה

בתוכנית מתמודדים המתחרים זה בזה במשימות שונות הקשורות למהלכים כלכליים כשהזוכה יקבל משרה באחת מחברותיו הרבות של טראמפ במשכורת נדיבה.
במהלך התוכנית מתחלקים ביניהם המתחרים לשתי קבוצות המתחרות זו בזו בפרויקט שונה. בכל פרק הקבוצה המפסידה בתחרות צריכה להגיש את המלצותיה לטראמפ בדבר מי מחבריה יש להדיח עקב הכישלון. טראמפ, בשילוב עם יועציו, "מפטר" את המתמודדים הכושלים לפי ראות עיניו עד שנותר רק אחד - הזוכה.
התוכנית ספגה ביקורת עקב הדגש הרב שהיא שמה על קפיטליזם, המניפולציות אליהן היא דוחפת את המתחרים הנאבקים להשאיר את עצמם על חשבון חבריהם לקבוצה ועוד.
במסגרת התוכנית טראמפ קידם מספר ממוצריו בהם בין השאר היו המותגים טראמפ סטייקים וטראמפ וודקה.
לתוכנית צולמו עד כה 15 עונות והיא אף הולידה ספין אוף, בו מחליפה מרתה סטיוארט את מקומו של טראמפ. כמו כן נוצרו מספר רב של גרסאות זרות לתוכנית, בארצות כמו בריטניה, בלגיה, ברזיל, קולומביה, דנמרק ועוד. סדרות ושעשועונים אחרים שאפו את השראתם מהתוכנית, כך לדוגמה הקומיקאי האמריקאי אנדי דיק יצר תוכנית דומה משלו, "העוזר" ("The Assistant"), בו מתחרים מתמודדים על ההזדמנות להפוך להיות העוזר האישי של דיק תוך כדי השפלות רבות.
בעונה השביעית השתנה מעט פורמט התוכנית ברשת NBC, כשהמתחרים הם מפורסמים שונים המנסים לגייס כספים עבור צדקה. כך גם בעונה השמינית, התשיעית והאחת-עשרה.
במשך השנים השתתפה איוונקה טראמפ (בתו של דונלד טראמפ מנישואיו הראשונים לאיוונה טראמפ) לצד אביה, גם כן כחלק מצוות ההנחיה והשיפוט, של "המתמחה".
העונה העשירית עלתה לשידור בספטמבר 2010, ובה שבה התוכנית לפורמט הרגיל של מתחרים אלמוניים לראשונה מאז העונה השישית. עונת סלבס נוספת עלתה לשידור במרץ 2011, ועונות סלבס נוספות עלו ב-2012, 2013 ו-2015. עונת סלבס נוספת עלתה בינואר 2017, הפעם בהנחיית ארנולד שוורצנגר, זמן קצר בטרם כניסתו של מנחה הוותיק והנודע של "המתמחה", דונלד טראמפ, לתפקיד נשיא ארצות הברית. שוורצנגר הודיע על פרישתו מהתוכנית בתום עונה זו, ולאחר מספר חודשים הודיעה רשת NBC על ביטול התוכנית.
לא פעם האשימו יוצרי התוכנית את זכיינית ערוץ 2, קשת, על העתקה של הפורמט ושידורו בתוכנית "השגריר".[דרוש מקור]
בישראל שודרה התוכנית האמריקאית המקורית תחילה בערוץ 10, מאוחר יותר בערוץ אקסטרה הוט ולאחר מכן בערוץ הוט 3.
ראו גם

"השגריר" – גרסה ישראלית הדומה לפורמט ריאליטי זה
הערות שוליים

↑  NBC Time Line, University of California Press, 2019-12-31, עמ' 323–330
| דונלד טראמפ |
| --- | --- | --- |
| הורים | פרד טראמפ • מרי טראמפ |  |
| אחים | מריאן טראמפ • פרד טראמפ (הבן) • אליזבת טראמפ • רוברט טראמפ |  |
| נשים | איוונה טראמפ • מרלה מייפלס • מלאניה טראמפ |  |
| ילדים | איוונקה טראמפ (הנשואה לג'ארד קושנר) • דונלד טראמפ ג'וניור • אריק טראמפ (נשוי ללארה טראמפ) • טיפאני טראמפ • בארון ויליאם טראמפ |  |
| אירועים במהלך כהונתו הראשונה כנשיא ארצות הברית | השבעתו לנשיאות (2017) • עסקת הנשק האמריקאית–סעודית (2017) • התקיפה האמריקאית בסוריה (2017) • נאום ירושלים (2017) • פסגת ארצות הברית – קוריאה הצפונית בסינגפור (2018) • העברת שגרירות ארצות הברית בישראל לירושלים (2018) • פסגת האנוי (2019) • הכרת ארצות הברית בריבונות ישראל על רמת הגולן (2019) • הפסגה באזור המפורז הקוריאני (2019) • הליך הדחתו (2019) • התקיפה בנמל התעופה הבין-לאומי בבגדאד (2020) • עסקת המאה (2020) • מגפת הקורונה בארצות הברית (2020) • רצח ומחאות ג'ורג' פלויד (2020) • הסכמי אברהם (2020) • הבחירות לנשיאות ארצות הברית 2020 • ההסתערות על הקפיטול (2021) • הליך הדחתו ומשפט ההדחה השני (2021) |  |
| אירועים במהלך כהונתו השנייה כנשיא ארצות הברית | השבעתו לנשיאות (2025) |  |
| דברים בבעלותו או על שמו | ארגון טראמפ • מגדל טראמפ העולמי • בניין טראמפ • מגדל טראמפ • הספרייה הנשיאותית על שמו • רמת טראמפ • מיס תבל • מיס ארצות הברית • נאופלפה דונלדטראמפי • יקב טראמפ • טראמפ הפקות • טראמפ שאטל • לרשימת עסקיו המלאה |  |
| ספריו | טראמפ: האמנות שלי – איך לעשות עסקים (1987) •  טראמפ: להישרד בצמרת (1990) • טראמפ: אמנות הקאמבק (1997) • אמריקה שמגיעה לנו (2000) • איך להתעשר (2004) • הדרך לפסגה (2004) • טראמפ 101 (2006) • רוצים שתהיו עשירים: שני אנשים - מסר אחד (2006) • לחשוב בגדול - להצליח בגדול: בעסקים ובחיים (2007) • תחשוב כמו מנצח (2009) • מגדל טראמפ (2011) • אמריקה הנכה (2015) |  |
| אחר | אש וזעם • פרשת טראמפ–אוקראינה • דו"ח מולר • מחאות נגד דונלד טראמפ • טראמפיזם • תסמונת השיגעון מטראמפ |  |
מפת המדינות בהם מופיעה גרסה מקומית של התוכנית המתמחה
איירבנדר

| --- | --- |

כרזת הסרט בישראל
 מבוסס על:  אווטאר 
 בימוי:  מ. נייט שאמלאן 
 הופק בידי:  מ. נייט שאמלאן פרנק מרשל קתלין קנדי סם מרסר סקוט אברסאנו
 תסריט:  מ. נייט שאמלאן   (תסריט)   מייקל דנטה דימארטינו בראיין קונייצקו   (הסיפור המקורי)
 עריכה:  קונרד באף ה-IV 
 שחקנים ראשיים:  נואה רינגר ניקולה פלץ דב פאטל ג'קסון ראת'בון שון טווב אסיף מנדבי קליף קרטיס
 מוזיקה:  ג'יימס ניוטון הווארד 
 צילום:  אנדרו לסני 
 מדינה:  ארצות הברית 
 חברת הפקה:  סרטי ניקלודיאון
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 1 ביולי 2010 30 ביוני 2010 (בכורה בניו יורק) ישראל 22 ביולי 2010
 משך הקרנה:  103 דקות
 שפת הסרט:  אנגלית 
 סוגה:  סרט אמנויות לחימה, סרט ילדים, סרט פעולה, סרט קונג פו, סרט גיבורי-על, סרט פנטזיה 
 מקום התרחשות:  וייטנאם 
 תקציב:  150 מיליון דולר
 הכנסות:  319.7 מיליון דולר
 הכנסות באתר מוג'ו:   lastairbender
 פרסים:  5 זכיות בפרס פטל הזהב
 אתר רשמי
 דף הסרט ב־IMDb
 
איירבנדר: כשף האוויר האחרון (באנגלית: The Last Airbender) הוא סרט פעולה, הרפתקאות ופנטזיה אמריקני בבימויו של מ. נייט שאמלאן, אשר יצא לאקרנים ב-1 ביולי 2010. עלילת הסרט מבוססת על עלילת העונה הראשונה של סדרת האנימציה האמריקאית "אווטאר: כשף האוויר האחרון".
הסרט קיבל באתר Rotten Tomatoes 5% עגבניות טריות וציון 2.9 מתוך 10.
הסרט זכה בחמישה פרסי פטל הזהב, בהם "הבמאי הכי גרוע", "הצילום הכי גרוע" ו"השימוש הכי גרוע בעיניים בסרט תלת־ממדי".
תקציר העלילה

| --- | --- |
 :  ראו גם – עולם האווטאר
העלילה מתרחשת בעולם בדיוני אשר מתחלק לארבע אומות: שבטי המים, ממלכת האדמה, אומת האש ומקדשי האוויר. כל אומה מכילה אנשים שנקראים "כשפים" אשר מסוגלים לשלוט באלמנטים של הטבע (מים, אדמה, אש, ואוויר).
העלילה מתמקדת בנער צעיר בשם אָנג (נואה רינגר) אשר מגלה כי הוא האווטאר - נצר לשורה ארוכה של גלגולי נשמות אשר היו מסוגלים לשלוט בכל ארבעת האלמנטים ואשר מטרתם לאורך הדורות הייתה להביא איזון לעולם. אנג נאלץ להתמחות בכל ארבעת האלמנטים על מנת שיוכל להביס את שליט האש אשר מאיים לכבוש את העולם. משום ששליט האש הצליח להשמיד כליל את כל נוודי האוויר, אנג הוא למעשה "כשף האוויר האחרון" אשר נותר בחיים.
בעזרתם של כשפית מים בשם קטרה (ניקולה פלץ) ואחיה סוקה (ג'קסון ראת'בון) ובאמצעות הביזון המעופף שלו אפה, אנג יוצא למסע מסוכן במטרה להחזיר את האיזון לעולם.
בדרכו של אנג עומדים שליט אומת האש השאפתן אוזאי (קליף קרטיס), בנו, הנסיך צוּקו (דב פאטל), אשר גורש מאומת האש ואשר צריך ללכוד את אנג על מנת להשיב את כבודו, ואדמירל צאו (אסיף מנדבי) שרוצה להעלים את הירח ולחסל את כל כשפי המים.